ಕಂಟೈನ್ಮೆಂಟ್ ಝೋನ್ಗಳಲ್ಲಿ ಹಬ್ಬಗಳ ಆಚರಣೆಗೆ ನಿಷೇಧ.. ಹಬ್ಬಗಳ ಗೈಡ್ಲೈನ್ಸ್ನಲ್ಲಿ ಇನ್ನೇನಿದೆ..? ನವದೆಹಲಿ: ಹಬ್ಬಗಳು ಮರಳಿ ಬರುತ್ತಿವೆ.. ಆದರೆ ವಿಶ್ವಕ್ಕೆ ಅಂಟಿರುವ ಕೊರೊನಾ ಮಾತ್ರ ಇನ್ನೂ ತೊಲಗಿಲ್ಲ. ದೇಶಕ್ಕೆ ಕಂಟಕವಾಗಿ ಕಾಡುತ್ತಿರುವ ಮಹಾಮಾರಿ ವಿರುದ್ಧ ಅದೆಷ್ಟೇ ಕ್ರಮ ತೆಗೆದುಕೊಂಡರೂ ನಿಯಂತ್ರಣಕ್ಕೆ ಬರುತ್ತಿಲ್ಲ. ಇತ್ತ ಬದುಕಿನ ದಿನಚರಿಗಳು ಉರುಳುತ್ತಲೇ ಇವೆ. ದೇಶದಲ್ಲಿ ಹಬ್ಬಗಳ ಋತು ಆರಂಭವಾಗಿದ್ದು, ಈ ಹಿನ್ನೆಲೆಯಲ್ಲಿ ಕೇಂದ್ರ ಸರ್ಕಾರ ಹೊಸ ಗೈಡ್ಲೈನ್ಸ್ ಬಿಡುಗಡೆ ಮಾಡಿದೆ. ಗೈಡ್ಲೈನ್ಸ್ನ ಪ್ರಮುಖಾಂಶ ಕಂಟೈನ್ಮೆಂಟ್ ಝೋನ್ಗಳಲ್ಲಿ ಯಾವುದೇ ಹಬ್ಬಗಳನ್ನ ಆಚರಿಸುವಂತಿಲ್ಲ. ಜೊತೆಗೆ ಧಾರ್ಮಿಕ ಪೂಜೆ, ಜಾತ್ರೆಗಳು, ಎಕ್ಸಿಬಿಷನ್, ಸಾಂಸ್ಕೃತಿ ಕಾರ್ಯಕ್ರಮಗಳು, ಱಲಿ ಇತ್ಯಾದಿ.. ಇವುಗಳನ್ನ ಮಾಡುವಂತಿಲ್ಲ ಇದಲ್ಲದೆ ಕಂಟೈನ್ಮೆಂಟ್ ಝೋನ್ಗಳಲ್ಲಿ 65 ವರ್ಷಕ್ಕಿಂತ ಮೇಲ್ಪಟ್ಟ ವ್ಯಕ್ತಿಗಳು, ಅನಾರೋಗ್ಯ ಪೀಡಿತ ನಾಗರಿಕರು, ಗರ್ಭಿಣಿಯರು ಮತ್ತು 10 ವರ್ಷಕ್ಕಿಂತ ಕಡಿಮೆ ವಯಸ್ಸಿನ ಮಕ್ಕಳು ಮನೆಯಲ್ಲಿಯೇ ಇರಬೇಕು. ಮಾಸ್ಕ್ ಕಡ್ಡಾಯ, ಆರು ಅಡಿ ದೈಹಿಕ ಅಂತರವನ್ನ ಕಾಪಾಡಿಕೊಳ್ಳಲೇಬೇಕು ಇವೇಂಟ್ ಮ್ಯಾನೆಜರ್ ಹಾಗೂ ಆಯೋಜಕರಿಗೆ ಅಗತ್ಯ ಮುನ್ನೆಚ್ಚರಿಕೆ ವಹಿಸುವಂತೆ ಸೂಚನೆ ಹ್ಯಾಂಡ್ ವಾಶ್ ಮತ್ತು ಸ್ಯಾನಿಟೈಸರ್ನ್ನು ಆಗಾಗ ಬಳಸುತ್ತಿರಬೇಕು ಉಸಿರಾಟದ ಶಿಷ್ಟಾಚಾರವನ್ನು ಕಟ್ಟುನಿಟ್ಟಾಗಿ ಪಾಲಿಸಬೇಕು. ಸಾರ್ವಜನಿಕ ಸ್ಥಳಗಳಲ್ಲಿ ಉಗುಳುವುದು ಕಟ್ಟುನಿಟ್ಟಾಗಿ ನಿಷೇಧಿಸಬೇಕು. ಆರೋಗ್ಯ ಸೇತು ಬಳಕೆಗೆ ಶಿಫಾರಸು.